ร้านนี้ตั้งอยู่ชั้น 1 ของตึกจามจุรีสแควร์ฝั่งธนาคาร ตั้งอยู่หน้าธนาคารออมสิน มีขายทั้งกาแฟและขนมปังเบเกอรี่ ที่สำคัญมีพวกขนมปังเพื่อสุขภาพด้วย เหมาะกับคนชอบทานขนม ของหวานแต่กลัวอ้วน นุ๊กชอบทานแปะก๊วยเผือก พอดีที่ร้านมีขนมบันโฮลวีทไส้เผือกแปะก๊วย นุ๊กเลยซื้อมาลองทานค่ะ 45 บาท ในกล่องจะมี 2 ชิ้น ขนมยี่ห้อนี้จะไม่ใส่เนยขาว มาการีน นม ไข่ น้ำมัน สารกันบูด สี กลิ่น สารเสริมคุณภาพ  คือดี๊ดีไม่ใส่หมดนี่เลย อยากรู้ว่าร้านไหนมีขนมของ theovenfarm มั้ง ติดตาม IG: @theovenfarm เลยค่ะ ร้าน double t coffee สาขานี้เป็นอีก 1 ร้านที่รับมาขาย ตัวเนื้อแป้งของบันโฮลวีทไส้เผือกแปะก๊วย เนื้อแป้งจะเป็นโฮลวีท สอดไส้ด้วยเผือกกวนทำที่สดใหม่ทุกวัน แทรกด้วยเม็ดแป๊ะก๊วย โรยหน้าด้วยเกล็ดจมูกข้าวสาลี อร่อยมาก ไม่หวานเลย แถมยังอิ่มอยูท้องอีกด้วยค่ะ ทานแล้วไม่ต้องมารู้สึกผิดหลังทาน แต่ทานเยอะๆก็อ้วนได้นะค่ะ